CELEX: 32019D0054
Language: hu
Date: 2019-01-09 00:00:00
Title: A Bizottság (EU) 2019/54 végrehajtási határozata (2019. január 9.) egy bizonyos kötelező érvényű tarifális felvilágosítás érvényességéről (az értesítés a C(2019) 142. számú dokumentummal történt)

14.1.2019   
               
               
                  HU
               
               
                  Az Európai Unió Hivatalos Lapja
               
               
                  L 10/71
               
            
         A BIZOTTSÁG (EU) 2019/54 VÉGREHAJTÁSI HATÁROZATA
         (2019. január 9.)
         egy bizonyos kötelező érvényű tarifális felvilágosítás érvényességéről
         
            
               (az értesítés a C(2019) 142. számú dokumentummal történt)
            
         
         (csak a lengyel nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1), és különösen annak 34. cikke (11) bekezdésére és 37. cikke (2) bekezdésének a) pontjára,
         a Vámkódexbizottsággal folytatott konzultációt követően,
         mivel:
         
                     (1)
                  
                  
                     A mellékletben hivatkozott kötelező érvényű tarifális felvilágosításra (KTF) vonatkozó határozat olyan tarifális besorolást tartalmaz, amely nem áll összhangban a 2658/87/EGK tanácsi rendelet (2) I. mellékletében szereplő Kombinált Nómenklatúrával (KN). A szóban forgó KTF különösen a KN 25. árucsoportjához fűzött megjegyzések 1. pontjával és a 2530 90 00 KN-kód szövegével együtt értelmezve nem áll összhangban a KN értelmezésére vonatkozó általános szabályokkal és a 2833 11 00 KN-kód szövegével.
                  
               
                     (2)
                  
                  
                     A KN 25. árucsoportjához fűzött megjegyzések 1. pontja előírja, hogy ezen árucsoport vámtarifaszámai alá kizárólag azon termékek tartoznak, amelyek nyers állapotban vannak, vagy amelyeket korlátozott számú mechanikai vagy fizikai eljárással kezeltek (a kristályosítást kivéve), de nem tartoznak ide az égetve, pörkölve és a keveréssel nyert anyagok, vagy amelyeket az egyes vámtarifaszámoknál megadott eljárásoktól eltérő módon munkáltak meg.
                  
               
                     (3)
                  
                  
                     A mellékletben hivatkozott KTF tárgyát képező termék objektív jellemzői és tulajdonságai alapján megegyezik a Vámigazgatások Világszervezetéhez tartozó Harmonizált Rendszer Bizottság 2530.90/2. számú Áruosztályozási Véleményében leírt termékkel: „több mint 99,2 tömegszázaléknyi vízmentes dinátrium-szulfáttartalommal rendelkező, nagy folyékonyságú fehér por, amely kizárólag a thenardit (vízmentes dinátrium-szulfát) gépesített begyűjtésével nyerhető, mely ásvány a tavak sótartalmának az alacsony téli hőmérséklet következtében történő kikristályosodásával keletkező mirabilit (dinátrium-szulfát-dekahidrát) felszínén képződik természetes úton, a szabad ég alatt. A csomagolás előtt a termék egy 0,65 mm nyílású szitán halad át.” A Vámigazgatások Világszervezetéhez tartozó Harmonizált Rendszer Bizottság Áruosztályozási Véleményében a termék a Harmonizált Rendszer szerint a 2530 90 alszám alá tartozik, amely megegyezik a Kombinált Nómenklatúra 2530 90 00 vámtarifaalszámával.
                  
               
                     (4)
                  
                  
                     A gépesítve begyűjtött termék nyers állapotban van. A 25. árucsoporthoz fűzött megjegyzések 1. pontjának szövegéből egyértelműen következik, hogy csak a mesterséges, emberi beavatkozással végbemenő kristályosodás kizárt. Az érintett termék esetében a kristályosodás természetes módon, emberi beavatkozás nélkül történik. A 25. árucsoporthoz fűzött megjegyzések 1. pontja értelmében nem tekinthető a nyers anyag feldolgozásnak egy tó természetes sóoldatának egy másik tóba történő átszivattyúzása (ahol a kristályosodás tényleges folyamata végbemegy), mivel csupán szállítási folyamatról van szó. Következésképpen a terméknek a mellékletben hivatkozott KTF szerinti tarifális besorolása nem áll összhangban a 2530 90 00 KN-kóddal, különösen a Vámigazgatások Világszervezetéhez tartozó Harmonizált Rendszer Bizottság 2530.90/2. számú Áruosztályozási Véleményének figyelembevételével.
                  
               
                     (5)
                  
                  
                     A 87/369/EGK tanácsi határozat (3) révén az EU a Vámegyüttműködési Tanács (más néven Vámigazgatások Világszervezete, WCO) által összeállított, a Harmonizált Áruleíró és Kódrendszerről (más néven harmonizált rendszer, HR) szóló nemzetközi egyezmény szerződő fele. A Vámigazgatások Világszervezetéhez tartozó Harmonizált Rendszer Bizottság által elfogadott áruosztályozási vélemények elvben az uniós tarifális intézkedések útmutató eszközei.
                  
               
                     (6)
                  
                  
                     A Harmonizált Rendszer Bizottság a 2016. októberi 58. ülésén áruosztályozási véleményt fogadott el egy olyan termék besorolásáról, amely megegyezik a mellékletben hivatkozott KTF tárgyát képező 2530 90 HR-alszám (a Vámigazgatások Világszervezetéhez tartozó Harmonizált Rendszer Bizottság 2530.90/2. számú Áruosztályozási Véleménye) alá tartozó termékkel.
                  
               
                     (7)
                  
                  
                     A Harmonizált Rendszer nemzetközi szinten egységes értelmezésének és alkalmazásának biztosítása céljából, és tekintettel arra, hogy a határozat megfelel a 2530 90 HR-alszám szövegének, az Uniónak a Vámigazgatások Világszervezetéhez tartozó Harmonizált Rendszer Bizottságának ezen véleményét kell alkalmaznia.
                  
               
                     (8)
                  
                  
                     A Bizottság közleménye a tagállamok vámhatóságai által kibocsátott, az árucikkek vámnómenklatúra (többek között a Vámigazgatások Világszervezetéhez tartozó Harmonizált Rendszer Bizottság 2530.90/2. számú Áruosztályozási Véleménye) szerinti besorolásával kapcsolatos kötelező érvényű felvilágosításra (2017/C 128/01) (4) vonatkozó határozatokról szóló 952/2013/EU rendelet 34. cikke (7) bekezdése a) pontjának iii. alpontja szerint. Következésképpen a vámhatóságok kötelesek visszavonni a kötelező érvényű felvilágosításra vonatkozó határozatokat, amennyiben azok – többek között – a Vámegyüttműködési Tanács által elfogadott osztályozási vélemények alapján nem egyeztethetők össze a vámnómenklatúra értelmezésével.
                  
               
                     (9)
                  
                  
                     Az árucikkek helyes és egységes tarifális besorolásának biztosítása érdekében a mellékletben hivatkozott KTF-et vissza kell vonni. Következésképpen a felvilágosítást kibocsátó vámhatóságnak azt az e határozatról szóló értesítést követően a lehető leghamarabb vissza kell vonnia, és arról értesítenie kell a Bizottságot.
                  
               ELFOGADTA EZT A HATÁROZATOT:
         
            1. cikk
            
               (1)   A mellékletben szereplő táblázat 1. oszlopában hivatkozott, a táblázat 2. oszlopában megnevezett vámhatóság által a táblázat 3. oszlopában meghatározott tarifális besorolásra vonatkozóan kibocsátott kötelező érvényű tarifális felvilágosítást a (2) bekezdéssel összhangban vissza kell vonni.
            
            
               (2)   A mellékletben szereplő táblázat 2. oszlopában megnevezett vámhatóság a lehető leghamarabb, de legfeljebb az e határozatról szóló értesítést követő 10 napon belül visszavonja a táblázat 1. oszlopában hivatkozott kötelező érvényű tarifális felvilágosítást, és arról értesíti a jogosultat.
            
            
               (3)   A vámhatóság a kötelező érvényű tarifális felvilágosítás visszavonásáról és a (2) bekezdés szerinti értesítés megtételéről értesíti a Bizottságot.
            
         
         
            2. cikk
            Ennek a határozatnak a Lengyel Köztársaság a címzettje.
         
         
            Kelt Brüsszelben, 2019. január 9-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
         
            (3)  A Tanács 87/369/EGK határozata (1987. április 7.) az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (HL L 198., 1987.7.20., 1. o.).
         
            (4)  HL C 128., 2017.4.22., 1. o.
         
      
      
         
            MELLÉKLET
            
                        A kötelező érvényű tarifális felvilágosítás hivatkozási száma
                     
                     
                        Vámhatóság
                     
                     
                        Tarifális besorolás
                     
                  
                        1
                     
                     
                        2
                     
                     
                        3
                     
                  
                        PL/PL/WIT-2016–00758
                     
                     
                        
                                    Dyrektor Izby Administracji Skarbowej w Warszawie
                                 
                              
                                    ul. Felińskiego 2 B
                                 
                              
                                    01-513 Warszawa
                                 
                              
                                    [Varsó – Lengyelország]
                                 
                              
                     
                        2833 11 00